આ વિસ્તારમાં રહેતા રવિ ચંદ્રને માહિતી આપી હતી કે ‘અમારા વિસ્તારના આ ફ્લાયઓવરની નીચે અમે મુંબઈનો બેસ્ટ પાર્ક બનાવવા માગીએ છીએ. એક દિવસ આ સ્થળે અમારી યોજના પ્રમાણેનું બ્યુટિફિકેશન થશે જ એવી આશાએ અમે આ જગ્યાનું ધ્યાન રાખવા બે વર્ષ પહેલાં જ એક વૉચમૅનની વ્યવસ્થા પણ કરી હતી. હવે સુધરાઈની પરમિશન મળી ગયા બાદ અમારું લક્ષ્ય છે પાર્ક માટેની સ્પૉન્સરશિપ. જરૂર પ્રમાણેનું ફન્ડ મળી જશે એટલે માત્ર ત્રણ જ મહિનામાં આ પ્રોજેક્ટ માટે જરૂરી બાંધકામ શરૂ કરવામાં આવશે.’ સુધરાઈના ઍડિશનલ કમિશનર એસ.વી.આર. શ્રીનિવાસે આ સમાચારને પુષ્ટિ આપતાં જણાવ્યું હતું કે આ ફ્લાયઓવર નીચે બ્યુટિફિકેશન માટે સુધરાઈએ પરમિશન આપી છે અને કામ પણ શરૂ થઈ ગયું છે.